**מארה דיבאבה הורסה** (באנגלית: **Mare Dibaba Hurrsa**; נולדה ב-20 באוקטובר 1989) היא אתלטית אתיופית, אלופת העולם (שאנגחאי 2015) וזוכת מדליית ארד אולימפית מאולימפיאדת ריו (2016) בריצת מרתון.

קריירה
------

דיבאבה התבלטה לראשונה כשסיימה במקום השישי באליפות אתיופיה ל-20 קילומטר בשנת 2007. שנה לאחר מכן עשתה את הבכורה הבינלאומית שלה בחצי מרתון קניה שבו סיימה שנייה וקבעה שיא אישי בזמן של 1:10:32 שעות. התחרות הבאה בה השתתפה הייתה חצי מרתון ניו דלהי, שבו סיימה רק במקום השמיני, אך שיפרה את שיאה האישי בארבע שניות.

בשנת 2009 עברה להתחרות לתקופה קצרה עבור אזרבייג'ן והתחרתה תחת השם מארה איברהימובה. בחצי מרתון ניו דלהי של 2009 סיימה במקום השישי, אך רשמה שיפור ניכר מאוד לשיאה האישי (1:08:45 שעות).
לאחר שהתברר כי היא מבוגרת מידי בשביל להתחרות באליפות אירופה באתלטיקה לנוער שבה להתחרות עבור אתיופיה.

דיבאבה המשיכה לשפר את שיאה האישי בריצת מרתון לאחר שסיימה את המירוץ בראס אל-ח'ימה במקום השני בזמן של 1:07:13 שעות. במרץ 2010 השתתפה במרתון רומא, את ריצת הבכורה שלה במרחק הכפול סיימה שלישית בזמן של 2:25:38 שעות. באפריל ניצחה את חצי מרתון רבאט ובאוקטובר סיימה חמישית במרתון פרנקפורט.

בפברואר 2011 סיימה שלישית בחצי מרתון ראס אל-ח'ימה, במרץ סיימה באותו מקום את מרתון לוס אנג'לס ובאפריל ניצחה את חצי מרתון יאנגצו בפער של יותר מדקה מהמקום השני. באוגוסט הגיעה שנייה בחצי מרתון בוגוטה. אף על פי שלא נכללה בנבחרת אתיופיה לאליפות העולם, נבחרה לייצג את המדינה במשחקים האפריקאים שהתקיימו במפוטו, בירת מוזמביק. במשחקים זכתה במדליית הזהב בחצי מרתון, תוך שהיא קובעת שיא משחקים חדש - 1:10:47 שעות. היא שיפרה את שיאה האישי במרתון במהלך מרתון טורונטו אותו סיימה במקום השני בזמן של 2:23:25 שעות.

במרתון דובאי שיפרה את שיאה האישי במרתון וקבעה זמן של 2:19:52 שעות, תוצאה שהקנתה לה את כרטיס ההשתתפות באולימפיאדת לונדון. באולימפיאדה עצמה השיגה תוצאה חלשה יחסית וסיימה רק במקום ה-28. את שנת 2012 סיימה בהשתתפות בחצי מרתון פילדלפיה, אותו סיימה במקום השני.

לאחר שלא התחרתה במשך 17 חודשים, חזרה דיבאבה להתחרות בינואר 2014 במרתון שיאמן וקבעה שיא מסלול חדש לנשים כשקבעה 2:21:36, שיפור של יותר מדקה בהשוואה לשיא הקודם. באוקטובר 2014 לקחה חלק במרתון שיקגו בו קבעה זמן של 2:25:37 וסיימה במקום השני. בינואר 2015 הוכרזה כמנצחת הריצה לאחר שריטה ג'ופטו, שסיימה במקום הראשון, נפסלה בשל שימוש בחומרים אסורים במהלך הריצה. באותו החודש השתתפה שוב במרתון שיאמן ושיפרה שוב את שיא המסלול, תוך כדי השוואה שיאה האישי 2:19:52 שעות. לאחר מרוץ צמוד מאוד לאורך מרתון בוסטון סיימה במקום השני.

באוגוסט 2015 השתתפה לראשונה באליפות העולם באתלטיקה שהתקיימה בשאנגחאי. לאורך מרבית הריצה הייתה במקום השלישי אחרי רויטה סוגיטומו היפנית וקים הי-סונג הקוריאנית, אך לאחר שעתיים הצליחה לעבור אותם, לנצח את המירוץ ולזכות במדליית הזהב. הרצה האתיופית הראשונה שזוכה באליפות העולם.

באוגוסט 2016 השתתפה באולימפיאדת ריו, בה זכתה במדליית הארד.

קישורים חיצוניים
----------------

ויקישיתוף מדיה וקבצים בנושא **מארה דיבאבה** בוויקישיתוף

* מארה דיבאבה, באתר הוועד האולימפי הבין-לאומי
* מארה דיבאבה, באתר olympedia.org
* מארה דיבאבה, באתר התאחדות האתלטיקה הבין-לאומית
* מארה דיבאבה, באתר Track and Field (נשים)

הערות שוליים
------------

1. ↑  Barus runs sub-60 in Udine, 29 September 2008
2. ↑  Three go sub-60, as Ethiopia sweep titles in Delhi Half Marathon, 9 November 2008
3. ↑  Keitany sub-1:07 again, Merga defends in Delhi Half Marathon, 1 November 2009
4. ↑  Sensational 67:07 Debut by Elvan Abeylegesse at RAK Half Marathon in United Arab Emirates, Washington's Running Report, 19 February 2010
5. ↑  Half Marathon 2010
6. ↑  Ethiopian double as Rome celebrates Bikila – Rome Marathon report, 21 March 2010
7. ↑  Fast Kenyan double in Frankfurt; 2:04:57 and 2:23:25, 31 October 2010
8. ↑  Keitany smashes Half Marathon World record in Ras Al Khaimah - UPDATED, 18 February 2011
9. ↑  Geneti debuts with 2:06 in LA, 21 March 2011
10. ↑  Merga and Dibaba sweep for Ethiopia in Yangzhou, 25 April 2011
11. ↑  Mutai and Chepkirui the winners in Bogota, 1 August 2011
12. ↑  15/09/2011 All-Africa Games Maputo 2011: Results Day 5 (Thursday 15th September)
13. ↑  Mungara claims fourth Toronto Marathon title, 16 October 2011
14. ↑  Abshero stuns with 2:04:23 debut, Mergia clocks 2:19:31 in Dubai, 22 January 2012
15. ↑  Mare Dibaba, bbc.co.uk, 13 Agusut 2012
16. ↑  Biwott and Cherop dominate at Philadelphia Half Marathon, 16 September 2012
17. ↑  Dibaba shaves Xiamen course record by more than a minute, 2 January 2014
18. ↑  Dibaba successfully defends her Xiamen title as both course records fall, 3 January 2015
19. ↑  Rotich wins in close finish while Desisa regains Boston Marathon title, 20 April 2015
20. ↑  2015 World Athletics Championships: Mare Dibaba makes history for Ethiopia, CNN.com, 31 August 2015
21. ↑  מרתון נשים: סומגונג ניצחה, מאור טיורי סיימה 90, צ'מטאי פרשה, באתר וואלה!‏, 14 באוגוסט 2016

| אלופות עולם באתלטיקה – ריצת מרתון (נשים) |
| --- |
| 

|  |  |
| --- | --- |
| 1983: גרטה וייץ נורווגיהנורווגיה • 1987: רוזה מוטה פורטוגלפורטוגל • 1991: ונדה פנפיל פוליןפולין • 1993: יונקו אסארי יפןיפן • 1995: מנואלה משדו פורטוגלפורטוגל • 1997: הירומי סוזוקי יפןיפן • 1999: ג'ונג סונג-אוק קוריאה הצפוניתקוריאה הצפונית • 2001: לידיה סימון רומניהרומניה • 2003: קתרין נדרבה קניהקניה • 2005: פולה רדקליף בריטניהבריטניה • 2007: קתרין נדרבה קניהקניה • 2009: שואה באי הרפובליקה העממית של סיןהרפובליקה העממית של סין • 2011: אדנה קיפלגט קניהקניה • 2013: אדנה קיפלגט קניהקניה • 2015: מארה דיבאבה אתיופיהאתיופיה • 2017: רוז צ'לימו בחרייןבחריין • 2019: רות צ'פנגטיץ' קניהקניה • 2022: גוטיטום גבריסלאסי אתיופיהאתיופיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 240864

 |